
Συντακτών Τ.Α.

ΔΕΛΤΙΟ ΤΥΠΟΥ

ΘΕΜΑ: Συνέδριο της ΚΕΔΕ με θέμα: Κοινωνία σε κρίση, Αυτοδιοίκηση σε δράση - Θεσσαλονίκη 21-22 Νοεμβρίου

Συνέδριο με θέμα «Κοινωνία σε κρίση, Αυτοδιοίκηση σε δράση», διοργανώνει η ΚΕΔΕ στις 21 και 22 Νοεμβρίου στη Θεσσαλονίκη, στο συνεδριακό κέντρο Ι. Βελλίδης – ΔΕΘ. 
Το συνέδριο πραγματοποιείται στο πλαίσιο της 9ης έκθεσης Φορέων Τ.Α. Δημοσίου –Κοινωνικού Τομέα και Ιδιωτικών Επιχειρήσεων «POLIS”.

Στόχος του συνεδρίου είναι η παρουσίαση της συμβολής και των προσπαθειών της Τοπικής Αυτοδιοίκησης για την αντιμετώπιση των κοινωνικών προβλημάτων και τη λειτουργία των δημοτικών Κοινωνικών Δομών, καθώς και η ενημέρωση των δήμων για τις προβλέψεις και τις προτάσεις ενόψει της νέας προγραμματικής περιόδου.

Η έναρξη των εργασιών θα γίνει την Πέμπτη στις 12.00 από τον πρόεδρο της ΚΕΔΕ Κώστα Ασκούνη ενώ χαιρετισμό αναμένεται να απευθύνουν οι  υπουργοί Εσωτερικών Γιάννης Μιχελάκης και Εργασίας Γιάννης Βρούτσης.

Οι θεματικές ενότητες που θα συζητηθούν κατά τη διάρκεια των διήμερων εργασιών είναι οι εξής: 
· Οι κοινωνικές δράσεις στη Νέα Προγραμματική Περίοδο
· Εργασία – Ανεργία
· Παρεμβάσεις της Αυτοδιοίκησης και Δομές Άμεσης Αντιμετώπισης της Φτώχειας
· Πρόληψη και προαγωγή της υγείας
· Ο ρόλος της Αυτοδιοίκησης την υποστήριξη και κοινωνική στήριξη των μεταναστών και των προσφύγων
· Δημοτικοί Παιδικοί Σταθμοί και δημόσιο σύστημα προσχολικής φροντίδας
· Δομές και Προγράμματα της Αυτοδιοίκησης για την Υποστήριξη της Γ΄ Ηλικίας
Σας επισυνάπτουμε το αναλυτικό πρόγραμμα των εργασιών του συνεδρίου.

